CELEX: C2006/237/19
Language: da
Date: 2006-09-30 00:00:00
Title: Sag T-212/06: Sag anlagt den 11. august 2006 — Bowland Dairy Products mod Kommissionen

30.9.2006   
            
            
               DA
            
            
               Den Europæiske Unions Tidende
            
            
               C 237/10
            
         Sag anlagt den 11. august 2006 — Bowland Dairy Products mod Kommissionen
   (Sag T-212/06)
   (2006/C 237/19)
   Processprog: engelsk
   Parter
   
      Sagsøger: Bowland Dairy Products Limited (Nelson, Det Forenede Kongerige) (ved solicitor J. Milligan)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede beslutning annulleres.
            
         
               —
            
            
               Kommissionen pålægges at betale erstatning til sagsøgeren svarende til det tab, som sagsøgeren har lidt som følge af den anfægtede beslutning, med renter.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Under søgsmålet har sagsøgeren nedlagt påstand om annullation af en beslutning truffet af Kommissionen for De Europæiske Fællesskaber, som er indeholdt i en e-mail til UK Foods Agency, dateret den 20. juli 2006, fremsendt til sagsøgeren den 21. juli 2006, hvorved det blev afslået under anvendelse af det hurtige varslingssystem for fødevarer og foder, som er indført ved Europa-Parlamentets og Rådets forordning (EF) nr. 178/2002 af 28. januar 2002 (EFT L 31 af 1.2.2002, s. 1-24) at rundsende en yderligere underretning om, at Food Security Agency (FSA) accepterede, at sagsøgerens skørost blev markedsført, medmindre betingelser, som Kommissionen specificerede, blev opfyldt.
   Sagsøgeren har anført, at Kommissionen ikke var berettiget til at stille betingelser for rundsendelsen af en supplerende meddelelse udarbejdet af en national kompetent myndighed i henhold til artikel 50 i forordning (EF) nr. 178/2002.
   Desuden har sagsøgeren anført, at Kommissionen ved at stille disse betingelser har fejlfortolket de gældende forordninger både med hensyn til antibiotisk mælk og med hensyn til vandet mælk.